એ પછી દસેક દિવસમાં દિનેશે ધડાકો કર્યો. કોઈકે એને હોમિયોપેથીના ડોક્ટર બનાવવાની સલાહ આપી હતી એટલે મરણિયા બનેલા દિનેશે જ્યાં ત્યાંથી દેવું કરીને પૈસા ભેગા કર્યા અને મહારાષ્ટ્રમાં ધૂળિયાની હોમિયોપેથીની કોલેજમાં ડોનેશન તરીકે ખાસી રકમ જમા કરાવીને હસતા મોઢે પોળમાં આવ્યો. મનનને મેડિકલમાં એડમિશન મળી ગયું છે એ વધામણી એકેએક ઘેર આપી આવ્યો. અઠવાડિયા પછી બેગ-બિસ્તરા સાથે મનનને ધૂળિયાની કોલેજમાં મૂકી આવ્યો !